CELEX: 31996D0137
Language: ro
Date: 1996-01-29 00:00:00
Title: Decizia Comisiei din 29 ianuarie 1996 de modificare a Deciziei 94/86/CE de stabilire a unei liste provizorii a țărilor terțe din care statele membre autorizează importurile de carne de vânat sălbaticText cu relevanță pentru SEE.

03/Volumul 18
            
            
               RO
            
            
               Jurnalul Ofícial al Uniunii Europene
            
            
               145
            
         31996D0137
   
               L 031/31
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 29 ianuarie 1996
   de modificare a Deciziei 94/86/CE de stabilire a unei liste provizorii a țărilor terțe din care statele membre autorizează importurile de carne de vânat sălbatic
   (Text cu relevanță pentru SEE)
   (96/137/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/45/CEE a Consiliului din 16 iunie 1992 privind problemele de sănătate publică și de sănătate animală referitoare la sacrificarea vânatului sălbatic și la introducerea pe piață a cărnii de vânat sălbatic (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 16 alineatele (2) și (3),
   întrucât Decizia 94/86/CE a Comisiei (2) a stabilit o listă provizorie a țărilor terțe din care este autorizat importul de carne de vânat sălbatic;
   întrucât este necesară adaptarea Deciziei 94/86/CE pentru a ține seama de modificările legislației comunitare menționate în aceasta;
   întrucât au fost primite noi asigurări în scris din partea Tunisiei; întrucât examinarea acestor asigurări a arătat că această țară îndeplinește cerințele Comunității;
   întrucât măsurile stabilite în prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Partea I din anexa la Decizia 94/86/CE se înlocuiește cu următorul text:
   
      „PARTEA I
      
         Lista țărilor din care statele membre autorizează importurile de carne de vânat cu pene sălbatic:
      
      
                  —
               
               
                  lista țărilor terțe din care statele membre autorizează importurile de carne proaspătă de pasăre ce figurează în Decizia 94/85/CE a Comisiei (3);
               
            
                  —
               
               
                  Groenlanda
               
            
                  —
               
               
                  Tunisia.
               
            
   Articolul 2
   Prezenta decizie se adresează statelor membre.
   
      Adoptată la Bruxelles, 29 ianuarie 1996.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 268, 14.9.1992, p. 35.
   
      (2)  JO L 44, 17.2.1994, p. 33.
   
      (3)  JO L 44, 17.2.1994, p. 31.”